gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl fi gl gl gl gl gl gl gl gl gl ja en sv fr de de gl gl gl gl gl gl gl gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Xunta entra a mediar de cheo no conflito de Caramelo, convocando a empresa e traballadores
Sábado, 01 de outubro de 2022
xuntanza a vindeira sexta feira, na Coruña
Foi a propia Consellaría de Economía e Industria, que dirixe Javier Guerra, a que chamou as partes a negociar sobre o ERE presentado pola compañía para 237 empregados.
Tags: Caramelo Consellaría de Economía e Industria despedimentos ERE mediación protesta sector téxtil téxtil xuntanza
Mobilización das traballadoras de Caramelo, ante o Parlamento, a pasada semana / Imaxe: CIG
A Consellería de Economía e Industria convocou os representantes sindicais de Caramelo e a empresa a unha xuntanza, a desenvolver a vindeira sexta feira día 19 de xuño, no edificio administrativo da Xunta na Coruña, para tratar de retomar as negociacións, tras a súa paralización a semana pasada, sobre o expediente de regulación de emprego (ERE) presentado pola compañía para 237 empregados.
Segundo informou a voceira de CIG-Téxtil, Dores Martínez, na tarde da cuarta feira recibiron unha chamada da Consellaría de Economía e Industria convocándoos a esta xuntanza, á que asistirán tamén representantes da Consellaría de Traballo, ademais do titular de Economía e Industria, Javier Guerra.
Dores Martínez trasladou a súa satisfacción pola convocatoria da reunión, aínda que admitiu que a situación "é complicada", en referencia aos acontecementos dos últimos días, como a decisión da empresa de acollerse a un concurso de acredores ou de despedir a 25 traballadores aos que responsabiliza das desfeitas ocasionadas na súa fábrica do polígono industrial de Agrela (A Coruña). A voceira da CIG tamén manifestou a vontade de diálogo dos representantes sindicais, pero instou á empresa "a relaxarse" e non crear "máis tensión", en alusión aos despedimentos de traballadores ou a decisión de reforzar o persoal de seguridade na fábrica. Tamén reclamou que se paralice "o desmantelamento da sección de loxística na fábrica de Agrela", algo que a empresa cualificou de "falso". Por outra banda, reiterou as súas críticas pola decisión de Caramelo de acollerse a un concurso de acredores "sen que estea pechado o ERE".
Ante o anuncio da convocatoria dunha xuntanza para sexta feira, os sindicatos desconvocaron a asemblea de traballadores que tiñan previsto celebrar na quinta, día 18.
Caramelo despide 14 traballadores máis
Caramelo despide 10 dos traballadores que participaron nunha protesta
Caramelo inicia os trámites para emprender o concurso de acredores ante a súa "crítica" situación financeira
Caramelo pecha temporalmente a súa fábrica da Coruña para "garantir a seguridade das persoas e das cousas”
As traballadoras de Caramelo guindan roupa polas fiestras, en protesta pola continuidade do ERE
Os traballadores de Caramelo: "A Xunta é cómplice de Jove"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto